CELEX: C2007/170/10
Language: el
Date: 2007-07-21 00:00:00
Title: Υπόθεση C-50/06: Απόφαση του Δικαστηρίου (τρίτο τμήμα) της 7ης Ιουνίου 2007 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών (Παράβαση κράτους μέλους — Ιθαγένεια της Ενώσεως — Ελεύθερη κυκλοφορία των υπηκόων των κρατών μελών — Οδηγία 64/221/EOK — Δημόσια τάξη — Εθνική νομοθεσία σε θέματα απομακρύνσεως — Ποινική καταδίκη — Απέλαση)

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/6
            
         Απόφαση του Δικαστηρίου (τρίτο τμήμα) της 7ης Ιουνίου 2007 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών
   (Υπόθεση C-50/06) (1)
   
   (Παράβαση κράτους μέλους - Ιθαγένεια της Ενώσεως - Ελεύθερη κυκλοφορία των υπηκόων των κρατών μελών - Οδηγία 64/221/EOK - Δημόσια τάξη - Εθνική νομοθεσία σε θέματα απομακρύνσεως - Ποινική καταδίκη - Απέλαση)
   (2007/C 170/10)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Κοντού-Durande και R. Troosterss)
   
      Καθού: Βασίλειο των Κάτω Χωρών (εκπρόσωποι: H.G. Sevenster και M. De Graves)
   Αντικείμενο της υποθέσεως
   Παράβαση κράτους μέλους — Παράβαση της οδηγίας 64/221/ΕΟΚ του Συμβουλίου, της 25ης Φεβρουαρίου 1964, περί συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίας υγείας (ΕΕ ειδ. έκδ. 05/001, σ. 16) — Εθνική νομοθεσία η οποία έχει εφαρμογή αδιακρίτως εφ' όλων των αλλοδαπών και έτσι δεν λαμβάνει υπόψη την ειδική κατάσταση των πολιτών της Ευρωπαϊκής Ενώσεως — Αυτόματος σύνδεσμος μεταξύ ποινικής καταδίκης και μέτρου απομακρύνσεως
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο των Κάτω Χωρών, μη εφαρμόζοντας στους πολίτες της Ενώσεως την οδηγία 64/221/EOK του Συμβουλίου, της 25ης Φεβρουαρίου 1964, περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημόσιας τάξεως, δημόσιας ασφαλείας ή δημόσιας υγείας, αλλ' εφαρμόζοντας επ' αυτών τη γενική νομοθεσία περί αλλοδαπών η οποία καθιστά εφικτή τη συστηματική και αυτόματη σύνδεση μεταξύ ποινικής καταδίκης και μέτρου απομακρύνσεως, το Βασίλειο των Κάτω Χωρών παρέβη τις υποχρεώσεις που υπέχει από την εν λόγω οδηγία.
            
         
               2)
            
            
               Καταδικάζει το Βασίλειο των Κάτω Χωρών στα δικαστικά έξοδα.
            
         
      (1)  ΕΕ C 96 της 22.4.2006.